नई दिल्ली. रुपए में रिकवरी का स्टॉक मार्केट को खासा फायदा मिला। बुधवार को सेंसेक्स 305 अंक चढ़कर 37,718 पर बंद हुआ, वहीं निफ्टी 82 अंक चढ़कर 11,370 पर बंद हुआ। सेक्टोरल इंडेक्स की बात करें तो सबसे ज्यादा 2.5 फीसदी की तेजी निफ्टी एफएमसीजी इंडेक्स में तेजी दर्ज की गई, जिसे ग्लैक्सो स्मिथक्लाइन कंज्यूमर हेल्थकेयर और आईटीसी में बढ़त का खासा फायदा मिला। वहीं सन फार्मा की अगुआई में निफ्टी फार्मा इंडेक्स 1.1 फीसदी बढ़कर क्लोज हुआ। वहीं गणेश चतुर्थी के मद्देनजर गुरुवार को मार्केट क्लोज रहेगा।